Kakot

Kakot var en tsjuktsjer fra tsjuktsjerhalvøya som Roald Amundsen ga arbeid som altmuligmann på skuta «Maud» i 1920. Han forsvant en periode i 1921, men kom tilbake og var med på resten av Maud-ekspedisjonen.Kakot  Fram Museum, hentet 16. august 2012

Kakot var enkemann og hadde en fireårig datter som vokste opp hos sin onkel. En dag viste Kakot fram datteren til Roald Amundsen. Hun var i dårlig fysisk forfatning og Amundsen tok henne til seg og kalte henne Kakonita (Kakonitta). Roald Amundsen tok henne med til Norge i 1921 sammen med en annen ung jente, Camilla Carpendale. Kakonita ble innskrevet på skole i Norge og ble værende til 1925 da hun ble sendt tilbake til tsjuktsjerhalvøya hvor hun bodde sammen med Carpendale-familien.Willy Østberg: Familiefaren Roald Amundsen  Aftenposten, 8. februar 1999, hentet fra polarlitteratur.com 16. august 2012 Hun skal ikke ha vendt tilbake til sin far.

 Referanser 

Kategori:Tsjuktsjere
Kategori:Norsk polarhistorie